กรมป้องกันฯ เตือน 14 จว. รับมือน้ำท่วมฉับพลัน-ป่าไหลหลาก หลังพายุ “โนรู” ถล่มหนัก
กรมป้องกันฯ เผย 14 จังหวัด ได้รับผลกระทบน้ำท่วมฉับพลัน-ป่าไหลหลาก จากอิทธิพลพายุ "โนรู" ถล่มหนัก เร่งระบายน้ำออกจากพื้นที่และให้การดูแลช่วยเหลือผู้ประสบภัยอย่างต่อเนื่อง 
กรมป้องกันฯ ชี้ 14 จว. ได้รับผลกระทบน้ำท่วมฉับพลัน-ป่าไหลหลาก จากอิทธิพลพายุ "โนรู" ทำให้มีฝนตกหนักถึงหนักมากและลมแรง
3 ต.ค. 2565

กรมป้องกันและบรรเทาสาธารณภัย (ปภ.) กระทรวงมหาดไทย ในฐานะกองอำนวยการป้องกัน และบรรเทาสาธารณภัยกลาง (กอปภ.ก.) รายงานอิทธิพลร่องมรสุมพาดผ่านภาคเหนือ และภาคตะวันออกเฉียงเหนือตอนบน อีกทั้งหย่อมความกดอากาศต่ำปกคลุมภาคเหนือด้านตะวันตก
ขณะที่มรสุมตะวันตกเฉียงใต้กำลังค่อนข้างแรงยังคงพัดปกคลุมทะเลอันดามัน ภาคใต้ และอ่าวไทย ประกอบกับผลกระทบจากสถานการณ์พายุโนรู ทำให้มีฝนตกหนักถึงหนักมากและลมแรง
ทั้งนี้ ส่งผลให้เกิดสถานการณ์น้ำท่วมฉับพลัน น้ำป่าไหลหลาก ในช่วงวันที่ 28 ก.ย.-3 ต.ค. 65 เกิดสถานการณ์ภัยในพื้นที่ 25 จังหวัด ได้แก่ แม่ฮ่องสอน, พะเยา, เชียงใหม่, ลำพูน, ลำปาง, สุโขทัย, เพชรบูรณ์, พิจิตร, ตาก, อุตรดิตถ์, น่าน, แพร่, อำนาจเจริญ, ศรีสะเกษ, ยโสธร, อุบลราชธานี, ขอนแก่น, นครราชสีมา, บุรีรัมย์, ชัยภูมิ, มุกดาหาร, สระบุรี, สระแก้ว, ปราจีนบุรี, และพังงา รวม 96 อำเภอ 225 ตำบล 651 หมู่บ้าน ประชาชนได้รับผลกระทบ 4,348 ครัวเรือน ผู้เสียชีวิต 3 ราย ผู้ได้รับบาดเจ็บ 2 ราย ปัจจุบันยังคงมีสถานการณ์ในพื้นที่ 16 จังหวัด 69 อำเภอ 176 ตำบล 565 หมู่บ้าน ดังนี้
ขณะที่สถานการณ์มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย เมื่อช่วงที่ผ่านมา ทำให้ประเทศไทยมีฝนตกหนักบางแห่ง และน้ำในแม่น้ำสายหลักและลำน้ำสาขามีปริมาณมาก ยังคงทำให้มีสถานการณ์น้ำท่วมพื้นที่ 6 จังหวัด ได้แก่ ตาก, พระนครศรีอยุธยา, อ่างทอง, ปทุมธานี, สิงห์บุรี และชัยนาท รวม 22 อำเภอ 148 ตำบล 749 หมู่บ้าน ภาพรวมสถานการณ์ระดับน้ำเพิ่มขึ้น
ทั้งนี้ กรมป้องกันฯ  โดยสำนักงานป้องกันและบรรเทาสาธารณภัยจังหวัด ได้ประสานจังหวัด องค์กรปกครองส่วนท้องถิ่น และหน่วยงานที่เกี่ยวข้อง ได้เร่งระบายน้ำออกจากพื้นที่และให้การดูแลช่วยเหลือผู้ประสบภัยอย่างต่อเนื่อง และจะได้จัดเจ้าหน้าที่เข้าสำรวจประเมินความเสียหาย เพื่อดำเนินการช่วยเหลือตามระเบียบกระทรวงการคลังฯ ต่อไป